Boluetako geltokia

Bolueta Bilboko metroaren 1. eta 2. lineei dagokion lurgaineko geltokia da, Bilboko udalerriko Bolueta auzoan kokatuta dagoena. 1997ko urtarrilaren 5ean inauguratu zen, eta Bizkaiko Garraio Partzuergoaren 1. tarifa-gunean dago. Euskotreneko geltokia 2019ko irailaren 9an itxi zen.

 Sarbideak 
Ibarsusibidean geltokiaren sarbide nagusia kokatzen da. Estalpeko plazan Metro eta Euskotrenek elkarbanatzen duten bestibulu amankomuna dago.

 Ibarsusi bidea, 2A
 Boluetako Santa Ana kalea, Miraflores etorbidea, 28
 Telleria kalea, 1 (Metro geltokira soilik)

 Geltokia 
Geltokiak estalpeko bestibulu amankomuna du, non Bilboko metroarekin lotunea egiteko aukera dago, izan ere garraio publikoen arteko mugikortasuna sustatzeko nahiarekin eraiki zen.

2012ko ekainaren 8an metro geltokirako sarbide berri bat ireki zen Telleria kalean, igogailu bidezkoa. Geltoki barruko irisgarritasuna bermatzeko bestibuluak eta nasak lotzen dituzten igogailuak ere badaude.

Geltokia igogailu, kutxazain, txarteldegi, balioztatze makina eta 2017tik desfibrilagailuz ere hornituta dago.

2019ko apirilaren 22an Bizkaibusen A3932 Galdakao-Boluetako metroa anezka linearen geltoki-burua aldatu zen, Miraflores etorbideko 28. zenbakian geltoki berria martxan jarrita.

 Etorkizuna 

2017ko ekainaren 19tik Durango, Ermua eta Donostia jatorri duten Euskotrenen trenek Bilboko metroaren 3. lineatik ibiltzen dira Kukullaga-Etxebarri geltokiaren ondoren, Metro linearen 7,5 minutuko maiztasuna betetzeko. Hala, tren hauek ez dute Atxuri eta Etxebarri arteko tartea zeharkatzen, eta geltokia soilik E4 (Urdaibai) lineako trenek erabiltzen dute.

Etorkizunean Euskotrenen E4 lineako trenak ere Bilboko metroaren 3. lineatik pasatzea espero da, Metro linea elikatzeko eta hala 7,5 minutuko maiztasuna mantentzeko. Ondorioz, Atxuri eta Etxebarri arteko tartean tren zerbitzua ezabatuko da, tartean Boluetako geltokia dagoela, eta Bilboko tranbiaren linearen luzapena egingo da Boluetaraino. 2018ko irailerako aurreikusita zegoen arren, aldaketa oraindik ez da egin.

 Bidaiariak 

 Lotuneak 
Geltokiaren kanpoaldean Bilbobus eta Bizkaibus zerbitzuak hornitzen dituzten bost autobus geraleku daude. Hurrengo lineak geralekuetatik pasatzen dira:

 <p style="COLOR: white">Circo Amateur / Bolueta  Irteera: Ibarsusibidea   

 <p style="COLOR: white">Bilbao-Galdakao 12  Irteera: Ibarsusibidea  

 <p style="COLOR: white">0285 Santa Ana (Galdategia)  Irteera: Boluetako Santa Ana

 0290 Santa Ana (galdategia)  Irteera: Boluetako Santa Ana 

 2598 Metro Bolueta  Irteera: Ibarsusibidea  A3932  Linearen hasiera  GALDAKAO Aperribai - Olabarrieta (Poblado Firestone) - Bengoetxea/La Troka - Sixta Barrenetxea - Urreta - Anbulatorioa  GALDAKAO  Udaletxea

 Erreferentziak 

 Ikus, gainera 
 Bolueta
 1. linea (Bilboko metroa)
 2. linea (Bilboko metroa)
 E4 linea (Euskotren)
 Bilbo-Donostia trenbidea
 Bilboko metroa
 Euskotren Trena
 Bilbobus
 Bizkaibus
 Bilboko aldirien sarea

 Kanpo estekak 
 Bilboko metroaren webgunea
 Euskotrenen webgunea
 Bilbobusen webgunea
 Bizkaibusen webgunea

Kategoria:Boluetako geltokiak
Kategoria:Bilboko metroko geltokiak
Kategoria:Euskotrenen geltokiak Bilbon